ผ่าคลอดได้2เดือนกว่าแล้วค่ะ แต่รู้สึกชาบริเวณหน้าท้องส่วนใต้สะดือไม่หาย ไม่ทราบเกิดจากสาเหตุใดคะ
สวัสดีค่ะ อาการชาบริเวณหน้าท้องส่วนใต้สะดือ อาจเกิดมาจาก ปลายเส้นประสาทอักเสบ เช่นการนั่งกดทับนานๆ การขาดวิตามินบี เป็นโรคเบาหวาน(แต่กรณีนี้มักจะชาปลายมือ ปลายเท้าได้มากกว่า) หรือโรคงูสวัด มักมีอาการปวดหรือชานำมาก่อนที่จะมีตุ่มน้ำใสขึ้น หรือเป็นการบาดเจ็บ โดยเส้นประสาทอาจเกิดความเสียหายจากอาการบาดเจ็บต่าง ๆ เช่น กระดูกทับเส้น นรองกระดูกเคลื่อนแต่กรณีนี้ก็มักจะชาตรงขาลงไปมากกว่าหากเป็นเหน็บชาที่เป็นไม่มาก เป็นช่วงสั้นๆแล้วหายได้เอง อาจสังเกตอาการไปก่อนได้ คืออาจสัมพันธ์กับการไปกดทับ ส่วนหลังการผ่าตัดนั้น ในช่วงที่ผ่าตัดอาจไปโดนเส้นประสาทรอบๆได้ แต่ไม่ควรมีอาการต่อเนื่องมานาน 2 เดือนกว่า ยกเว้นเป็นเส้นประสาทที่ได้รับความเสียหายเยอะ ซึ่งเกิดได้น้อยกรณีผ่าตัดคลอดหากยังมีอาการชาเป็นเรื้อรัง ชามากขึ้นเรื่อยๆ หรือมีกล้ามเนื้ออ่อนแรงร่วมด้วย ควรพบแพทย์เพื่อตรวจเพิ่มเติม เบื้องต้นงดการทำงานหนักๆหรือการกดทับบริเวณดังกล่าวไปก่อน